
Z A P I S N I K
35. sjednice Vijeća Mjesnog odbora Donja Dubrava
održane 18. ožujka 2024.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Igor Salopek, Gordana Marković, Vladimir Matić, Ana Marić, Hrvoje Sekušak i Nikola Glasnović.
NENAZOČNI ČLANOVI VIJEĆA: 
Dorotea Šafranić.

OSTALI NAZOČNI: 
Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 35. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 34. sjednice Vijeća, održane 27. veljače 2024., bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog zaključka o prijedlogu označavanja dječjeg i sportskog igrališta i planiranog parka za pse u ulici I. Štefanovečki zavoj;
2. Prijedlog zaključka o prijedlogu rješavanja problema parkiranja neregistriranih automobila na gradskoj površini između Pivske i Tarske ulice;

3. Pitanja, prijedlozi i obavijesti.

Ad 1.  Prijedlog zaključka o prijedlogu označavanja dječjeg i sportskog igrališta i planiranog parka za pse u ulici I. Štefanovečki zavoj.
Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Vladimir Matić, Ana Marić, Hrvoje Sekušak i Nikola Glasnović.
            Vijeće jednoglasno donosi

Z A K LJ U Č A K

o prijedlogu označavanja dječjeg i sportskog igrališta i 

planiranog parka za pse u ulici I. Štefanovečki zavoj

1. U I. Štefanovečkom zavoju nalazi se dječje i sportsko igralište i planirani park za pse koji bi se trebali označiti kao takvi postavljanjem odgovarajućih tabli. 
2. Na dječjem i sportskom igralištu potrebno je postaviti tablu kojom se zabranjuje dovođenje pasa.

3. Na lokaciji planiranog parka za pse treba postaviti tablu koja to označava (kao vau vau park ili slično). 

4. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 2. Prijedlog zaključka o prijedlogu rješavanja problema parkiranja neregistriranih automobila na gradskoj površini između Pivske i Tarske ulice.
Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Vladimir Matić, Ana Marić, Hrvoje Sekušak i Nikola Glasnović.
            Vijeće jednoglasno donosi

Z A K LJ U Č A K

o prijedlogu rješavanja problema parkiranja neregistriranih

automobila na gradskoj površini između Pivske i Tarske ulice

1. Zaprimljen je prigovor građana o problemu ostavljanja neregistriranih automobila na gradskoj površini između Pivske i Tarske ulice, k.č.9490/17 i k.č.9470/1 obje k.o.Dubrava.

2. Predlaže se ozelenjavanje, odnosno uređenje travnate površine na k.č.9490/17 i k.č.9470/1 obje k.o.Dubrava u vlasništvu Grada Zagreba, kako bi se odvratilo od  ostavljanja napuštenih neregistriranih automobila na ovoj lokaciji.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 3.  Pitanja, prijedlozi i obavijesti.
           Nije bilo javljanja za riječ po ovoj točki dnevnog reda.
S obzirom da nije bilo niti drugih javljanja za riječ predsjednik zaključuje sjednicu.

Dovršeno u 19,45 sati.
KLASA: 024-08/24-003/571
URBROJ:251-13-11-4/002-24-4
Zagreb, 18. ožujka 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

